ddrg/super_eurlex huggingface dataset:
KOMMISSIONENS FORORDNING (EF) Nr. 1823/1999

af 20. august 1999

om de følsomme produktionsområder og/eller sortsgrupper af høj kvalitet, som undtages fra programmet for opkøb af kvoter for råtobak

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak(1), senest ændret ved forordning (EF) nr. 660/1999(2), særlig artikel 14a, og

ud fra følgende betragtninger:

(1) I henhold til artikel 34, stk. 2, i Kommissionens forordning (EF) nr. 2848/98 af 22. december 1998 om gennemførelsesbestemmelser til Rådets forordning (EØF) nr. 2075/92 for så vidt angår præmieordningen, produktionskvoterne og den særstøtte, der ydes til producentsammenslutningerne, i tobakssektoren(3), senest ændret ved forordning (EF) nr. 1373/1999(4), er det fastsat, at Kommissionen på grundlag af forslag fra medlemsstaterne fastlægger de følsomme produktionsområder og/eller sortsgrupper af høj kvalitet, som undtages fra programmet for opkøb af kvoter inden for 25 % af den nationale tærskel;

(2) på anmodning af nogle medlemsstater bør disse sortsgrupper af høj kvalitet fastlægges;

(3) denne forordning bør anvendes fra den 31. august 1999, da det i artikel 35, stk. 2, i forordning (EF) nr. 2848/98 er fastsat, at medlemsstaten fra den 1. september offentliggør de påtænkte salg, så andre producenter kan købe de pågældende kvoter, inden de faktisk opkøbes -

UDSTEDT FØLGENDE FORORDNING:

Artikel 1

Følgende mængder tobak af sortsgrupper af høj kvalitet undtages fra opkøb af kvoter for 1999-høsten:

>TABELPOSITION>

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 31. august 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. august 1999.

På Kommissionens vegne

Karel VAN MIERT

Medlem af Kommissionen

(1) EFT L 215 af 30.7.1992, s. 70.

(2) EFT L 83 af 27.3.1999, s. 10.

(3) EFT L 358 af 31.12.1998, s. 17.

(4) EFT L 162 af 26.6.1999, s. 47.
KOMMISSIONENS FORORDNING (EF) Nr. 39/1999 af 8. januar 1999 om ændring af forordning (EØF) nr. 2131/93 om procedurer og betingelser for salg af korn fra interventionsorganerne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 5, og

ud fra følgende betragtninger:

Procedurerne og betingelserne for salg af korn fra interventionsorganerne blev fastsat ved Kommissionens forordning (EØF) nr. 2131/93 (3), senest ændret ved forordning (EF) nr. 2193/96 (4);

transportomkostningerne svinger meget over en periode, og en del af dem kan især for flodtransports vedkommende ikke forudsiges; af budgetmæssige grunde bør der fastsættes et maksimumsbeløb for disse omkostninger; beløbet skal fastsættes af interventionsorganerne og anføres i licitationsbekendtgørelsen;

den slovenske havn Koper var den traditionelle udgangshavn for Østrig, inden landet tiltrådte EU; Koper bør derfor kunne anvendes som udgangssted for EF-korn med henblik på godtgørelse af transportomkostningerne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 7, stk. 2a, i forordning (EØF) nr. 2131/93 affattes således:

»2a. For medlemsstater uden søhavne kan det besluttes at fravige foregående stykke og ved eksport fra en søhavn at fastsætte finansiering af de mest fordelagtige transportomkostninger mellem oplagringsstedet og det faktiske udgangssted inden for de lofter, der anføres i licitationsbekendtgørelsen. Ifølge dette stykke kan den slovenske havn Koper betragtes som et faktisk udgangssted.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. januar 1999.

På Kommissionens vegne

Franz FISCHLER

Medlem af Kommissionen

(1) EFT L 181 af 1. 7. 1992, s. 21.

(2) EFT L 126 af 24. 5. 1996, s. 37.

(3) EFT L 191 af 31. 7. 1993, s. 76.

(4) EFT L 293 af 16. 11. 1996, s. 1.
KOMMISSIONENS FORORDNING (EF) Nr. 379/1999 af 19. februar 1999 om ændring af forordning (EØF) nr. 2568/91 om kendetegnene for olivenolie og olie af olivenpresserester og de i den forbindelse anvendte metoder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved forordning (EF) nr. 1638/98 (2), særlig artikel 35a, og

ud fra følgende betragtninger:

Kendetegnene for olivenolie og olie af olivenpresserester og i den forbindelse anvendte metoder er fastsat i Kommissionens forordning (EØF) nr. 2568/91 (3), senest ændret ved forordning (EF) nr. 2248/98 (4);

for at harmonisere betingelserne for forberedelse af de prøver fra olivenolien, der er nødvendige til de analyser, der er fastsat i forordning (EØF) nr. 2568/91, bør der i nævnte forordning stilles krav om, at der foruden den allerede anvendte internationale norm EN ISO 661 også anvendes norm EN ISO 5555;

af hensyn til den tid, det tager at tilpasse sig de nye normer og indføre de nødvendige midler til anvendelsen af dem, bør denne forordning først anvendes fra en senere dato;

de i denne forordning omhandlede foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Artikel 2, stk. 3, i forordning (EØF) nr. 2568/91 affattes således:

»3. Udtagningen af prøver til bestemmelse af oliens karakteristika som fastsat i bilag I foretages efter de internationale normer EN ISO 661 og EN ISO 5555 med hensyn til forberedelsen af disse prøver til forsøg og prøveudtagningen.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den første dag i den fjerde måned efter måneden for dens ikrafttræden.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 19. februar 1999.

På Kommissionens vegne

Franz FISCHLER

Medlem af Kommissionen

(1) EFT 172 af 30. 9. 1966, s. 3025/66.

(2) EFT L 210 af 28. 7. 1998, s. 32.

(3) EFT L 248 af 5. 9. 1991, s. 1.

(4) EFT L 282 af 20. 10. 1998, s. 55.
KOMMISSIONENS FORORDNING (EF) Nr. 1167/1999

af 3. juni 1999

om ændring af forordning (EF) nr. 831/97 om fastsættelse af handelsnormer for avocadoer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 857/1999(2), særlig artikel 2, stk. 2, og

ud fra følgende betragtninger:

(1) Handelsnormerne for avocadoer er fastlagt ved Kommissionens forordning (EØF) nr. 831/97(3);

(2) ECE/FN-normen FFV-42 vedrørende markedsføring og kontrol med handelskvaliteten af avocadoer, der i forbindelse med international handel forsendes mellem de lande, der er medlemmer af De Forenede Nationers Økonomiske Kommission for Europa (FN/ECE), eller leveres til disse lande, er blevet ændret på de seneste møder i Arbejdsgruppen vedrørende Normer for Letfordærvelige Produkter og Kvalitetsforbedring under FN/ECE; ifølge artikel 2, stk. 2, i forordning (EF) nr. 2200/96 tages der ved fastsættelsen af normerne for frugter og grøntsager hensyn til de FN/ECE-normer, som er anbefalet af denne arbejdsgruppe; det vil derfor være hensigtsmæssigt at foretage en harmonisering af EF-normerne for avocadoer med de tilsvarende FN/ECE-normer;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I bilaget til forordning (EF) nr. 831/97 foretages følgende ændringer:

1) I punkt II (BESTEMMELSER VEDRØRENDE KVALITET), litra A (Mindstekrav), andet afsnit, første punktum, indsættes ordene "være faste ved afsendelsen og" efter ordene "Avocadoerne skal".

2) I punkt V (BESTEMMELSER VEDRØRENDE PRÆSENTATION), litra A (Ensartethed), affattes første afsnit (herunder fodnote 1) således: "Indholdet af hver pakning skal være ensartet og må kun bestå af avocadoer af samme oprindelse, sort, kvalitet, farve(4) og størrelsesklasse."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juni 1999.

På Kommissionens vegne

Franz FISCHLER

Medlem af Kommissionen

(1) EFT L 297 af 21.11.1996, s. 1.

(2) EFT L 108 af 27.4.1999, s. 7.

(3) EFT L 119 af 8.5.1997, s. 13.

(4) En farveændring anses ikke for at være en mangel ved mørke sorter, men frugterne i den enkelte pakning skal være af ensartet farve ved afsendelsen.
Kommissionens forordning (EF) nr. 2083/1999 af 30. september 1999 om ændring af forordning (EØF) nr. 2273/93 om fastsættelse af interventionscentrene for korn



EF-Tidende nr. L 256 af 01/10/1999 s. 0048 - 0049



KOMMISSIONENS FORORDNING (EF) Nr. 2083/1999 af 30. september 1999 om ændring af forordning (EØF) nr. 2273/93 om fastsættelse af interventionscentrene for korn KOMMISSIONEN FOR DE EUROPÆISKE FÆLLESSKABER HAR - under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1253/1999(2), særlig artikel 5, og ud fra følgende betragtninger: (1) Interventionscentrene blev fastsat i bilaget til Kommissionens forordning (EØF) nr. 2273/93(3), senest ændret ved forordning (EF) nr. 1983/98(4); visse medlemsstater har anmodet om ændring af dette bilag; disse anmodninger bør imødekommes; (2) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn - UDSTEDT FØLGENDE FORORDNING: Artikel 1 Bilaget til forordning (EØF) nr. 2273/93 ændres således: 1) I afsnittet "France" foretages følgende ændringer: >TABELPOSITION> 2) I afsnittet "Österreich" foretages følgende ændringer: centret "Enns" benævnes "Ennsdorf". Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. september 1999. På Kommissionens vegne Franz FISCHLER Medlem af Kommissionen (1) EFT L 181 af 1.7.1992, s. 21. (2) EFT L 160 af 26.6.1999, s. 18. (3) EFT L 207 af 18.8.1993, s. 1. (4) EFT L 256 af 18.9.1998, s. 10.
KOMMISSIONENS FORORDNING (EF) Nr. 101/1999 af 15. januar 1999 om ændring af forordning (EØF) nr. 3143/85 om afsætning til nedsat pris af interventionssmør bestemt til direkte forbrug i form af koncentreret smør og forordning (EØF) nr. 429/90 om støtte ved licitation til koncentreret smør bestemt til direkte forbrug i Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, og artikel 7a, stk. 3, og

ud fra følgende betragtninger:

Efter Kommissionens forordning (EØF) nr. 3143/85 (3), senest ændret ved forordning (EF) nr. 1802/95 (4), kan interventionssmør sælges til nedsat pris til direkte forbrug i Fællesskabet i form af koncentreret smør; ordningen anvendes så længe, som lagrene af interventionssmør tillader det; efter Kommissionens forordning (EØF) nr. 429/90 (5), senest ændret ved forordning (EF) nr. 417/98 (6), kan der ved licitation ydes støtte til koncentreret smør, der er fremstillet af smør eller fløde fra markedet og er bestemt til direkte forbrug i Fællesskabet; de to forordninger og Kommissionens forordning (EF) nr. 2571/97 af 15. december 1997 om salg af smør til nedsat pris og ydelse af støtte for fløde, smør og koncentreret smør til fremstilling af konditorvarer, konsumis og andre levnedsmidler (7), senest ændret ved forordning (EF) nr. 1982/98 (8), indeholder bestemmelser om tilsætning af sporstoffer til koncentreret smør for at sikre den korrekte endelige anvendelse af produktet; de samme grænser og referencemetoder bør fastlægges for det tilfælde, at doseringen af kemiske sporstoffer ikke overholder bestemmelserne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

1. Artikel 9, stk. 2, andet afsnit, i forordning (EØF) nr. 3143/85 affattes således:

»Hvis doseringen for hvert af de produkter, der er nævnt i artikel 5, stk. 2, viser sig at være mere end 5 %, men mindre end 30 % lavere end de foreskrevne minimumsmængder på grund af en uensartet fordeling, fortabes 1,5 % af sikkerheden for hvert procentpoint under de foreskrevne minimumsmængder.«

2. I artikel 8, stk. 4, i forordning (EØF) nr. 429/90 ændres »20 %« til »30 %«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 15. januar 1999.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 298 af 12. 11. 1985, s. 9.

(4) EFT L 174 af 26. 7. 1995, s. 27.

(5) EFT L 45 af 21. 2. 1990, s. 8.

(6) EFT L 52 af 21. 2. 1998, s. 18.

(7) EFT L 350 af 20. 12. 1997, s. 3.

(8) EFT L 256 af 18. 9. 1998, s. 9.
KOMMISSIONENS FORORDNING (EF) Nr. 691/1999 af 30. marts 1999 om ændring af forordning (EF) nr. 708/98 om interventionsorganernes overtagelse af uafskallet ris og om fastsættelse af korrektionsbeløb og af tillæg og fradrag, der skal anvendes under hensyn til risens kvalitet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3072/95 af 22. december 1995 om den fælles markedsordning for ris (1), senest ændret ved forordning (EF) nr. 2072/98 (2), særlig artikel 8, litra b), og

ud fra følgende betragtninger:

Ved analyse af prøver, der udtages i henhold til artikel 8 i Kommissionens forordning (EF) Nr. 708/98 (3), er det ofte vanskeligt at vurdere, om kornene er skjoldede eller plettede, da der er stort sammenfald mellem de to egenskaber; disse kriterier bør derfor samles under et og prisfradragene fastsættes under hensyn til korndefekten plettede og skjoldede korn;

der dyrkes nye rissorter i EF; de bør indføjes i litra B i bilag II med angivelse af det udbytte, der opnås ved forarbejdning heraf;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Der foretages følgende ændringer i forordning (EF) nr. 708/98:

1) I artikel 2 erstattes tabellen af følgende tabel:

>TABELPOSITION>

2) Litra B i bilag II erstattes af følgende tabel:

>TABELPOSITION>

3) Bilag III erstattes af bilaget til denne forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. april 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. marts 1999.

På Kommissionens vegne

Franz FISCHLER

Medlem af Kommissionen

(1) EFT L 329 af 30. 12. 1995, s. 18.

(2) EFT L 265 af 30. 9. 1998, s. 4.

(3) EFT L 98 af 31. 3. 1998, s. 21.

BILAG

»BILAG III

>TABELPOSITION>

«
KOMMISSIONENS FORORDNING (EF) Nr. 1024/1999

af 18. maj 1999

om ændring af forordning (EF) nr. 1595/98 om ændring af forordning (EF) nr. 2603/97 om gennemførelsesbestemmelser for ordningen for import af ris med oprindelse i AVS-staterne samt i de oversøiske lande og territorier (OLT) og om fastsættelse af visse bestemmelser for delvis godtgørelse af importtolden for ris med oprindelse i AVS-staterne

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1706/98 af 20. juli 1998 om ordningen for landbrugsprodukter og forarbejde varer heraf med oprindelse i staterne i Afrika, Vestindien og Stillehavet (AVS-staterne) og om ophævelse af forordning (EØF) nr. 715/90(1), særlig artikel 30, stk. 1, og

ud fra følgende betragtninger:

(1) Ifølge artikel 2, stk. 3, litra c), andet afsnit, i Kommissionens forordning (EF) nr. 1595/98(2) skal originalen af varecertifikat EUR 1 fremlægges som bevis for, at toldmyndighederne i den eksporterende AVS-stat har opkrævet en særafgift ved eksport;

(2) denne betingelse har voldt administrative vanskeligheder; beviset for betaling af særafgiften ved eksport skal derfor føres ved fremlæggelse af en attesteret kopi af EUR 1-varecertifikatet med de nødvendige angivelser i rubrik 7;

(3) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Artikel 2, stk. 3, litra c), andet afsnit, i forordning (EF) nr. 1595/98 affattes således: "Beviset føres ved fremlæggelse af en kopi af varecertifikat EUR 1, der er attesteret af toldmyndighederne i den medlemsstat, hvor varerne overgik til fri omsætning, og behørigt udfyldt af det eksporterende AVS-lands toldmyndigheder, med anførelse i rubrik 7 af en af følgende angivelser:

Beløb i national valuta:

- Tasa complementaria percibida a la exportación del arroz

- Særafgift, der opkræves ved eksport af ris

- Bei der Ausfuhr von Reis erhobene ergänzende Abgabe

- Συμπληρωματικός φόρος εισπραχθείς κατά την εξαγωγή του ρυζιού

- Complementary charge collected on export of rice

- Taxe complémentaire perçue à l'exportation du riz

- Tassa complementare riscossa all'esportazione del riso

- Bij uitvoer van de rijst opgelegde aanvullende heffing

- Imposição complementar cobrada na exportação do arroz

- Riisin viennin yhteydessä perittävä täydentävä maksu

- Särskild avgift för risexport.

(Underskrift og officielt Stempel)."

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. maj 1999.

På Kommissionens vegne

Franz FISCHLER

Medlem af Kommissionen

(1) EFT L 215 af 1.8.1998, s. 12.

(2) EFT L 208 af 24.7.1998, s. 21.
KOMMISSIONENS FORORDNING (EF) Nr. 344/1999 af 16. februar 1999 om ændring af forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2467/98 af 3. november 1998 om den fælles markedsordning for fåre- og gedekød (1), særlig artikel 17, stk. 1, og

ud fra følgende betragtninger:

Fremgangsmåden ved ændring af fortegnelsen over myndigheder, der udsteder oprindelsesdokumenter, bør forenkles, for at der rettidigt kan tages hensyn til de aktuelle situationer; Kommissionen bør derfor efter egen beslutning kunne ændre denne fortegnelse over myndigheder;

Australien har udpeget et nyt organ til udstedelse af oprindelsesdokumenter; bilag I til Kommissionens forordning (EF) nr. 1439/95 (2), senest ændret ved forordning (EF) nr. 1764/98 (3), bør derfor ændres; Australien har udpeget det nye udstedelsesorgan med virkning pr. 1. februar 1999; dokumenter, der udstedes af dette organ fra denne dato, bør derfor betragtes som gyldige;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Får og Geder -

UDSTEDT FØLGENDE FORORDNING:

Artikel 1

I forordning (EF) nr. 1439/95 foretages følgende ændringer:

1) Artikel 12, stk. 2, affattes således:

»2. Fortegnelsen kan ændres af Kommissionen, hvis en udstedelsesmyndighed ikke længere er anerkendt, hvis den ikke opfylder de forpligtelser, der påhviler den, eller hvis der udpeges en ny udstedelsesmyndighed.«

2) I bilag I erstattes myndigheden »Department of Primary Industries and Energy« med »Department of Agriculture, Fisheries and Forestry«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. februar 1999.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. februar 1999.

På Kommissionens vegne

Franz FISCHLER

Medlem af Kommissionen

(1) EFT L 312 af 20. 11. 1998, s. 1.

(2) EFT L 143 af 27. 6. 1995, s. 7.

(3) EFT L 223 af 11. 8. 1998, s. 4.